ചില ഓണ്ലൈന് മീഡിയകള് നിയന്ത്രണങ്ങളില്ലാതെ വ്യാജ വാര്ത്ത പ്രചരിപ്പിക്കുന്നു: ആശങ്കയുണ്ടന്ന് സുപ്രീം കോടതി ന്യൂഡല്ഹി: രാജ്യത്തെ ചില വെബ് പോര്ട്ടലുകളും യൂട്യൂബ് ചാനലുകളും വ്യാജ വാര്ത്തകള് പ്രചരിപ്പിക്കുകയും വ്യക്തിഹത്യ നടത്തുന്നതായും ചീഫ് ജസ്റ്റിസ് എന് വി രമണ. ഈ കാര്യത്തില് ആശങ്കയുണ്ടെന്നും ജസ്റ്റിസ് കൂട്ടിചേര്ത്തു. വ്യാജ വാര്ത്ത നല്കുന്നത് രാജ്യത്തിന്റെ പേരിന് കളങ്കമുണ്ടാക്കുമെന്നും എന് വി രമണ ചൂണ്ടികാട്ടി. നിസ്സാമുദ്ദീനിലെ തബ്ലീഗ് ജമാഅത്ത് സമ്മേളനവുമായി ബന്ധപ്പെട്ട മാദ്ധ്യമ വാര്ത്തകള്ക്ക് എതിരായ ഹര്ജി പരിഗണിക്കുന്നതിനിടെയാണ് കോടതിയുടെ ഈ പരാമര്ശം. ഇന്റര്നെറ്റ് സൗകര്യമുണ്ടെങ്കില് ആര്ക്കും വെബ് പോര്ട്ടലുകളും യു ട്യൂബ് ചാനലുകളും തുടങ്ങാം എന്ന അവസ്ഥയാണുള്ളത്. ഇത് മൂലം നിയന്ത്രണങ്ങളില്ലാതെ വ്യാജ വാര്ത്തകള് പെരുകുന്നു. ഈ കാര്യത്തില് നിയന്ത്രണം കൊണ്ട് വരേണ്ടത് അത്യാവശ്യമാണെന്നും ജസ്റ്റിസ് കൂട്ടിചേര്ത്തു.